తెలంగాణలో మహిళా తహసీల్దార్ దారుణహత్య WATCH LIVE TV
India vs Pakistan Highlights: టాస్ గెలిచి బ్యాటింగ్ ఎంచుకున్న పాకిస్థాన్
భారత్ చేతిలో ఓడినా.. ఆ తర్వాత శుక్రవారం రాత్రి అఫ్గానిస్థాన్‌పై 3 వికెట్ల తేడాతో గెలిచిన పాకిస్థాన్ మళ్లీ ఆత్మవిశ్వాసాన్ని కూడదీసుకుంది.
Samayam Telugu | Updated:
Sep 24, 2018, 07:47AM IST
ఆసియా కప్‌లో భారత్ , పాకిస్థాన్ జట్లు మళ్లీ ఈరోజు తలపడుతున్నాయి. దుబాయ్ వేదికగా భారత్‌తో జరుగుతున్న సూపర్-4 మ్యాచ్‌లో టాస్ గెలిచిన పాకిస్థాన్ కెప్టెన్ సర్ఫరాజ్ అహ్మద్ బ్యాటింగ్ ఎంచుకున్నాడు. టోర్నీ గ్రూప్ దశలో భాగంగా గత బుధవారం జరిగిన మ్యాచ్‌లో పాకిస్థాన్‌ని 8 వికెట్ల తేడాతో చిత్తుగా ఓడించిన టీమిండియా.. ఈరోజు కూడా అదేజోరుని కొనసాగించాలని ఉవ్విళ్లూరుతోంది.
మరోవైపు భారత్ చేతిలో ఓడినా.. ఆ తర్వాత శుక్రవారం రాత్రి అఫ్గానిస్థాన్‌పై 3 వికెట్ల తేడాతో గెలిచిన పాకిస్థాన్ మళ్లీ ఆత్మవిశ్వాసాన్ని కూడదీసుకుంది. ఈ నేపథ్యంలో పాక్‌ జట్టు ప్రతీకారం తీర్చుకోవాలని ఆశిస్తుండగా.. భారత్ జట్టు మరోసారి దాయాది జట్టుని ఓడించి టోర్నీ ఫైనల్ బెర్తుని ఖాయం చేసుకోవాలని కోరుకుంటోంది.
భారత్ తుది జట్టులో ఎలాంటి మార్పులు చేయలేదు. మరోవైపు పాక్ మాత్రం రెండు మార్పులతో బరిలోకి దిగుతోంది. హారీస్, ఉస్మాన్‌పై వేటు పడగా.. షదాబ్, అమీర్ జట్టులోకి వచ్చారు.
భారత్ తుది జట్టు: రోహిత్ శర్మ, శిఖర్ ధావన్ , అంబటి రాయుడు, మహేంద్రసింగ్ ధోని ( వికెట్ కీపర్), దినేశ్ కార్తీక్, కేదార్ జాదవ్, రవీంద్ర జడేజా, భువనేశ్వర్ కుమార్, కుల్దీప్ యాదవ్, జస్‌ప్రీత్ బుమ్రా, చాహల్
పాక్ తుది జట్టు: ఫకార్ జమాన్, ఇమామ్ ఉల్ హక్, బాబర్ అజామ్, షోయబ్ బాలిక్, సర్ఫరాజ్ అహ్మద్ (వికెట్ కీపర్/ కెప్టెన్), ఆసిఫ్ అలీ, షదాబ్ ఖాన్ , మహ్మద్ నవాజ్, హసన్ అలీ, మహ్మద్ అమీర్, షాహీన్ అఫ్రిది